ΓΡΑΠΤΗ ΕΡΩΤΗΣΗ P-2080/02

υποβολή: Elly Plooij-van Gorsel (ELDR) προς την Επιτροπή

(8 Ιουλίου 2002)

Θέμα: Διακρίσεις εις βάρος της ευρωπαϊκής βιομηχανίας στον τομέα της ασφάλειας λόγω των νέων US Aviation Act και Transportation Act στις ΗΠΑ

Μετά από τις τρομοκρατικές επιθέσεις στις 11 Σεπτεμβρίου 2001, η κυβέρνηση των ΗΠΑ ενέκρινε, τούτο δε ήδη από τις 19 Νοεμβρίου 2001, τις US Aviation Act και Transportation Act, επανεθνικοποιώντας έτσι όλες τις ιδιωτικές εταιρείες που ήταν επιφορτισμένες με την ασφάλεια στον τομέα των εναερίων μεταφορών. Προσωρινά, οι έλεγχοι ασφαλείας θα πραγματοποιούνται από ομοσπονδιακές επιχειρήσεις, αλλά στο μέλλον μόνο από κρατικές επιχειρήσεις και ενδεχομένως από αμερικανικές επιχειρήσεις του τομέα. Κατόπιν τούτου, οι επιχειρήσεις της Ευρωπαϊκής Ένωσης (μεταξύ άλλων Securitas, Securicor και ICTS) δεν θα μπορούν πλέον να ασκούν τις δραστηριότητές τους στις ΗΠΑ, γεγονός που συνιστά διακριτική μεταχείριση εις βάρος της ευρωπαϊκής βιομηχανίας στον τομέα της ασφάλειας.

Επιπλέον, η αμερικανική κυβέρνηση κατήργησε το insurance liability cap (που σημαίνει ασφάλιση και συνεπώς περιορισμό της ευθύνης) για τις ευρωπαϊκές επιχειρήσεις του τομέα, διατηρώντας τη ρύθμιση αυτή αποκλειστικά και μόνο για τις αμερικανικές επιχειρήσεις. Ως συνέπεια τούτου, στην περίπτωση νέας τρομοκρατικής επίθεσης οι ευρωπαϊκές επιχειρήσεις του τομέα της ασφάλειας θα θεωρηθούν πλήρωςπεύθυνες με όλες τις οικονομικές συνέπειες, ενώ οι αμερικανικές επιχειρήσεις θα απολάβουν μερικής ασφαλιστικής κάλυψης.

Είναι η Επιτροπή ενημερωμένη σχετικά με την κατάσταση αυτή·

Εάν ναι, συμμερίζεται η Επιτροπή την άποψη ότι οι ως άνω US Aviation Act και Transportation Act συνιστούν διάκριση εις βάρος της ευρωπαϊκής βιομηχανίας στον τομέα της ασφάλειας·

Στην περίπτωση αυτή, σε τι διαβήματα προτίθεται να προβεί η Επιτροπή ενώπιον των ΗΠΑ·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-1820/02 και P-2080/02

(9 Αυγούστου 2002)

Κατόπιν των γεγονότων της 11ης Σεπτεμβρίου, οι αρχές των Ηνωμένων Πολιτειών (ΗΠΑ) θέσπισαν νέα νομοθεσία σχετικά με την ασφάλεια των αεροπορικών μεταφορών, με τίτλο US Aviation and Transportation Security Act.

Με τον εν λόγω νόμο αίρεται το ανώτατο όριο ευθύνης για τις εταιρείες αεροπορικής ασφάλειας, αν και παραμένει σε ισχύ για συναφείς δραστηριότητες.

Ύστερα από ένα χρονικό διάστημα λειτουργίας του τομέαπό κρατικό έλεγχο, το τμήμα 108 του νόμου επιτρέπει σε ιδιωτικές εταιρείες να αναλαμβάνουν τον έλεγχο ασφαλείας σε αερολιμένες,πό τον όρο ότι η ιδιωτική εταιρεία ελέγχου ασφαλείας ανήκει σε πολίτη των Ηνωμένων Πολιτειών και τελείπό τον έλεγχό του.

Σύμφωνα με τη δέσμευσή τους όσον αφορά το άνοιγμα των διεθνών αγορών, στη Γενική Συμφωνία για τις Συναλλαγές στον τομέα των Υπηρεσιών (GATS), οι Ηνωμένες Πολιτείες προσυπέγραψαν την πλήρη πρόσβαση στην αγορά του τομέα τωνπηρεσιών ασφαλείας (με ειδικές εξαιρέσεις για τις Πολιτείες του Μέιν και της Νέας Υόρκης).

Επομένως, φαίνεται ότι η νέα νομοθεσία των ΗΠΑ αντιβαίνει όντως προς τις εν λόγω δεσμεύσεις που ανέλαβαν οι Ηνωμένες Πολιτείεςπό την αιγίδα του Παγκόσμιου Οργανισμού Εμπορίου (ΠΟΕ).

Η Επιτροπή, κατά πρώτον, θα έλθει σε επαφή με τις αρχές των ΗΠΑ για να επιδιώξει την εξεύρεση λύσης στο ζήτημα. Ως εκ τούτου, δεν ενδείκνυται η προσφυγή σε αντίποινα κατά το παρόν στάδιο των διαδικασιών.

Η Επιτροπή βρίσκεται σε τακτική επαφή με τους ευρωπαίους παρόχουςπηρεσιών ασφαλείας και θα συνεχίσει τις διαβουλεύσεις τόσο σχετικά με το ζήτημα της διακριτικής μεταχείρισης όσον αφορά την πρόσβαση στην αμερικανική αγοράπηρεσιών ασφαλείας, άπαξ και η εν λόγω αγορά ανοίξει πάλι για τις ιδιωτικές εταιρείες, όσο και σχετικά με τις προσπάθειες επαναφοράς του ανωτάτου ορίου ευθύνης για τις εταιρείεςπηρεσιών ασφαλείας.